CELEX: 62014TN0054
Language: et
Date: 2014-01-23 00:00:00
Title: Kohtuasi T-54/14: 23. jaanuaril 2014 esitatud hagi — Goldfish jt versus komisjon

8.3.2014   
            
            
               ET
            
            
               Euroopa Liidu Teataja
            
            
               C 71/28
            
         
      23. jaanuaril 2014 esitatud hagi — Goldfish jt versus komisjon
      (Kohtuasi T-54/14)
      (2014/C 71/51)
      Kohtumenetluse keel: hollandi
      
         Pooled
      
      
         Hagejad: Goldfish BV (Zoutkamp, Madalmaad), Heiploeg BV (Zoutkamp), Heiploeg Beheer BV (Zoutkamp) ja Heiploeg Holding BV (Zoutkamp) (esindajad: advokaadid P. Glazener ja B. Winters)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada neile suunatud otsus tervikuna või osaliselt;
               
            
                  —
               
               
                  tühistada neile määratud trahv või vähendada trahvi suurust;
               
            
                  —
               
               
                  teha muud Üldkohtu poolt vajalikuks peetavad korraldused;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagejad vaidlustavad komisjoni 27. novembri 2013. aasta otsuse ELTL artikli 101 kohaldamise menetluses (AT.39633 — garneelid).
      Hagi põhjenduseks esitavad hagejad kolm väidet.
      
                  1.
               
               
                  Esimene väide: salaja lindistatud helisalvestuste kasutamisega ELTL artikli 101 rikkumise tõendamiseks on komisjon rikkunud ELTL artiklit 101 ja määruse nr 1/2003 (1) artiklit 2.
               
            
                  2.
               
               
                  Teine väide: salaja lindistatud helisalvestustelt saadud märkmete kasutamisega ELTL artikli 101 rikkumise tõendamiseks on komisjon rikkunud ELTL artiklit 101 ja määruse nr 1/2003 artiklit 2.
               
            
                  3.
               
               
                  Kolmas väide: komisjon on sellega, et ta ei võtnud arvesse, et hagejad ei ole suutelised trahvi maksma, õigusvastaselt keeldunud kohaldamast rahatrahvide arvutamise suuniste (2) punkti 35.
               
            
         (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).
      
         (2)  Suunised määruse nr 1/2003 artikli 23 lõike 2 punkti a kohaselt määratavate trahvide arvutamise meetodi kohta (ELT 2006, C 210, lk 2).